ایلینور ہیلویل ایبٹ

ْ
ایلینور ہیلویل ایبٹ ( مسز۔ Fordyce Coburn ) (22 ستمبر 1872ء – 4 جون 1958ء) ایک امریکی مصنفہ تھیں۔ وہ دی لیڈیز ہوم جرنل میں اکثر تعاون کرنے والی تھیں۔

ابتدائی زندگی 
ایلینور ہیلویل ایبٹ 22 ستمبر 1872ء کو کیمبرج، میساچوسٹس میں پیدا ہوئیں۔  ایبٹ پادری ایڈورڈ ایبٹ اور کلارا ڈیوس  کی بیٹی اور بچوں کے نامور مصنف جیکب ایبٹ کی پوتی تھیں۔  ایلینور ہیلویل ایبٹ کی زندگی پنے والد اور دادا کی وجہ سے ادبی اور مذہبی خیالات سے گھری ہوئی تھی۔ اس کا نتیجہ یہ نکلا کہ وہ بہت سے مشہور ادبی لوگوں کو جانتی، جیسے لانگ فیلو اور لوئیل وغیرہ۔  اس وجہ سے اس کا بچپن ایک عظیم مذہبی اور علمی فکر کا حامل رہا۔

کیمبرج کے غیر سرکاری اسکولوں میں تعلیم حاصل کرنے کے بعد، اس نے ریڈکلف کالج میں کورس شروع کیا۔  اپنی تعلیم مکمل کرنے کے بعد، اس نے لوئیل اسٹیٹ نارمل اسکول میں سیکرٹری اور ٹیچر کے طور پر کام کیا۔  یہاں، اس نے شاعری اور مختصر کہانیاں لکھنا شروع کیں، لیکن شروع میں اسے بہت کم کامیابی ملی۔ یہ تب ہی تھا جب ہارپر کے میگزین نے اس کی دو نظمیں قبول کیں۔ اس کی وجہ سے اس نے کولیئرز اور دی ڈیلینیٹر کے پیش کردہ تین مختصر کہانی کے انعامات جیتے۔

بعد کی زندگی اور ادبی زندگی 
1908ء میں ایبٹ نے ڈاکٹر فورڈائس کوبرن سے شادی کی اور ولٹن، نیو ہیمپشائر منتقل ہو گئیں۔ ڈاکٹر کوبرن لوئیل ہائی اسکول کے طبی مشیر تھے اور اپنی بیوی کی تحریر میں مدد کرتے تھے۔  منتقل ہونے کے فوراً بعد، بہت بڑے پیمانے پر پڑھے جانے والے رسالوں نے اشاعت کے لیے ان کے کام کو قبول کیا۔ اس کی دو نظمیں ہارپر کے ماہانہ میگزین نے 1909ء نے قبول کیں۔ انھوں نے پچھتر مختصر کہانیاں اور چودہ رومانوی ناول شائع کیے۔ Being Little in Cambridge when everyone else was Big (کیمبرج میں چھوٹا ہونا جب باقی سب بڑے تھے۔) ایک خود نوشت ہے جو ایبٹ کی کیمبرج میں اپنے بچپن کے بارے میں لکھی گئی ہے۔ 

ایبٹ بتاتی ہیں کہ جب وہ بچپن میں تھیں تو وہ بے چین اور پرجوش تھیں اور اپنے افسانوں کے ذریعے اس کا اظہار کرتیں۔ ان کر ناولوں اور کہانیوں کا نتیجہ خوشگوار ہوتا ہے۔ وہ جن اہم کرداروں کو استعمال کرتی ہیں، وہ نوجوان لڑکیاں ہیں جو بے باک رویے کا مظاہرہ کرتی ہیں، انتہائی مضبوط، خوفناک حد تک بات کرنے والی اور پریشان کن مطالبات سے بھری ہوئی ہیں۔

حوالہ جات

مزید پڑھنے 
 

بیسویں صدی کے امریکی شعرا
بیسویں صدی کی امریکی مصنفات
نیو ہیمپشائر کے ناول نگار
میساچوسٹس کے ناول نگار
بیسویں صدی کے امریکی ناول نگار
امریکی خواتین ناول نگار
امریکی شاعرات
کیمبرج، میساچوسٹس کے مصنفین
امریکی بچوں کے مصنفین
1958ء کی وفیات
1872ء کی پیدائشیں
ویکی ڈیٹا سے مطابقت رکھنے والی مختصر تفصیل